Diari Oficial de la Generalitat Valenciana


Sumari del DOGV 9196, del 18-10-2021 (2021/9772)

Informació pública de l'aprovació de l'informe ambiental territorial estratègic de la modificació puntual número 20 de les normes subsidiàries.
-----------------------------------------------------------------------------------------------------------------------------------------------

### Dades del document

Número de DOGV
:   9196

Data del DOGV
:   18-10-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/9772


Data del document
:   23-09-2021

Organisme emissor
:   Ajuntament d'Agost

Tipus de document
:   Anunci

Descriptors 

:   * Agost
    * pla d'urbanisme
    * administració local

Informació pública de l'aprovació de l'informe ambiental territorial estratègic de la modificació puntual número 20 de les normes subsidiàries. [2021/9772]  
De conformitat amb l'article 53.7 del Decret legislatiu 1/2021, de 18 de juny, del Consell d'aprovació del text refós de la Llei d'ordenació del territori, urbanisme i paisatge, a través del present anunci es fa públic que mitjançant Resolució d'Alcaldia núm. 875/2021, de data 22 de setembre de 2021, es va emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 20 de les normes subsidiàries d'Agost, que a continuació reproduïm:  
  
«Per part d'aquest ajuntament es planteja la conveniència de promoure la modificació puntual del Pla d'ordenació urbana detallada següent:  
  
Tipus d'instrument: Pla d'ordenació urbana detallada  
Núm. de modificació Núm. 20  
Àmbit: Modificació puntual detallada de les normes subsidiàries referent a la modificació d'usos de parcel·la dotacional SAU I.2 Els Castellans d'Agost  
Objecte: La modificació que es proposa no suposa un canvi de l'ús dominant en la zona, que és l'industrial, sinó que es tracta d'incorporar el de serveis urbans sobre una parcel·la dotacional d'ús administratiu, per la qual cosa es considera una modificació detallada de les normes subsidiàries d'Agost. L'objecte de la modificació és poder situar un ecoparc en la parcel·la afectada del Pla parcial Els Castellans.  
  
  
  
Vistos els antecedents existents en l'expedient així com l'esborrany de la modificació puntual núm. 20 de les normes subsidiàries d'Agost redactada per l'arquitecte municipal, de data 28 d'abril de 2021.  
  
Vist l'informe d'avaluació ambiental i territorial estratègica, de la referida modificació redactada per l'àrea d'Arquitectura de la Diputació Provincial d'Alacant que ha tingut entrada el dia 10 de maig de 2021 i número de registre 1043, que a continuació es transcriu:  
  
«En relació amb la sol·licitud presentada per l'Ajuntament d'Agost en la qual sol·licita que s'emeta proposta d'informe d'avaluació ambiental i territorial estratègica pel procediment simplificat de la modificació puntual núm. 20 de les normes subsidiàries d'Agost, cal realitzar el següent informe:  
  
1. Objecte de l'actuació  
El planejament vigent del municipi són les normes subsidiàries de planejament d'Agost que es van aprovar definitivament per la Comissió Territorial d'Urbanisme amb data 12 de novembre de 1995; publicades íntegrament les ordenances i normes subsidiàries en el BOP d'Alacant, amb data 27 de gener de 1996 (BOP 22).  
La modificació puntual proposta de les normes subsidiàries de planejament d'Agost té per objecte incorporar l'ús dotacional serveis urbans, establits en l'art. 34 de les normes urbanístiques a la parcel·la dotacional SAU I.2 Els Castellans el Pla parcial del qual la destinava ús administratiu exclusivament, amb la finalitat última de poder instal·lar un ecoparc.  
És per a això que l'Ajuntament d'Agost ha d'escometre una modificació puntual del planejament vigent, normes subsidiàries.  
  
2. Consideracions urbanístiques  
Com s'ha indicat en el punt anterior l'instrument de planejament vigent en el terme municipal d'Agost són les normes subsidiares de planejament de l'any 1995, afectant la modificació a l'homologació i Pla parcial SAU I/ 2 Els Castellans.  
La modificació proposada pretén incorporar l'ús dotacional «serveis urbans» modificant l'art. 27 de les normes urbanístiques particulars del Pla parcial «Els Castellans» l'aprovació del qual es va produir el 5 de febrer de 2002, publicant-se en el BOP el 31 d'agost de 2002.  
  
La modificació afecta l'única parcel·la d'equipament que figura en el sector Els Castellans sent de xarxa secundària, per tant, pertanyent a l'ordenació detallada.  
Per tant, les determinacions urbanístiques que incideixen en la modificació puntual núm. 20 de les normes subsidiares d'Agost, no afecten l'ordenació estructural, ja que són exclusivament d'ordenació detallada, segons l'especificat en l'art. 35 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana.  
  
3. Consideracions ambientals  
La modificació proposa incloure l'ús d'Infraestructures-Servei Urbà (QI) en una parcel·la dotacional, aquesta modificació es materialitza mitjançant la nova redacció de l'art. 27 de les normes urbanístiques particulars del Pla parcial Els Castellans. La resta de paràmetres es mantenen igual que en la redacció vigent.  
Després de l'anàlisi de la proposta descrita i consultada la cartografia temàtica de la Conselleria d'Habitatge, Obres Públiques i Vertebració del Territori i les cartografies del Pla d'Acció Territorial sobre Prevenció del Risc d'Inundació a la Comunitat Valenciana (PATRIVOCA) i del Sistema Nacional de Cartografia de Zones Inundables (SNCZI), es confirma que la modificació puntual núm. 20 de les normes subsidiares d'Agost no incideix en el risc d'inundació.  
Imatge del terreny afectat per perillositat d'inundació d'origen fluvial T=500 anys  
(Imatge que obra en l'informe que consta en l'expedient).  
Respecte al paisatge, de conformitat amb l'article 6 de la LOTUP, aquest ha d'integrar-se en la planificació territorial i urbanística, a escales regional, supramunicipal i local, mitjançant la incorporació en els seus plans i projectes condicionants, criteris o instruments de paisatge, en funció de l'abast de les seues determinacions i del paisatge afectat.  
Analitzada la documentació presentada, es considera que la modificació proposada no tindrà efectes significatius en el paisatge urbà d'Agost respecte als que generaria el desenvolupament del planejament vigent. Per això, considerant que es mantenen la resta de paràmetres i condicions vigents i no s'alterarà de manera significativa ni el caràcter ni la percepció del citat paisatge, no es considera necessària l'elaboració d'un instrument de paisatge per a la modificació proposada.  
  
Tenint en compte la naturalesa de la modificació puntual núm. 20 de les normes subsidiàries d'Agost, la qual afecta paràmetres propis de l'ordenació detallada, i que afecta una zona de reduïda superfície de sòl, segons el parer de qui subscriu, s'entén que de la referida modificació no es derivaran efectes significatius sobre el medi ambient.  
  
El que s'informa els efectes oportuns.»  
Vist que en l'expedient consta que ha sigut remés el document inicial estratègic i l'esborrany de la modificació núm. 20 a les administracions públiques afectades amb la finalitat de realitzar les consultes que estableix l'article 51 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana i transcorregut el termini no hi ha hagut cap pronunciament sobre aquest tema.  
L'òrgan competent (òrgan ambiental i territorial) a l'Ajuntament d'Agost per a emetre l'informe ambiental i territorial estratègic a què es refereix l'article 51.2.b de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana (LOTUP), és l'alcalde president, conforme l'article 21 de la Llei 7/1985, de 2 d'abril, reguladora de les bases de règim local.  
  
I en l'exercici de les facultats que la llei m'atribueix, resolc:  
  
Primer  
Emetre informe ambiental i territorial estratègic en el procediment simplificat d'avaluació ambiental i territorial estratègica de la modificació puntual núm. 20 de les normes subsidiares d'Agost, la conclusió de les quals és que no té efectes significatius sobre el medi ambient, conforme als criteris establits en l'annex VIII de la Llei 5/2015, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, corresponent continuar la tramitació conforme al capítol III del títol III del llibre I de la LOTUP, o a la legislació sectorial corresponent.  
  
Segon  
De conformitat amb el que es preveu en l'article 51.7 de la LOTUP, contra la present resolució, per no ser un acte definitiu en via administrativa, no s'hi pot interposar cap recurs, sense perjudici dels que, si escau, procedisquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que procedisquen en via administrativa contra l'acte, en el seu cas, d'aprovació del pla o programa; la qual cosa no és inconvenient perquè puguen utilitzar els mitjans de defensa que en el seu dret estimen pertinents.  
  
Tercer  
De conformitat amb el que es preveu en l'article 51.7 de la LOTUP, l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació.  
  
Quart  
Notificar aquesta resolució als interessats que apareguen en l'expedient ambiental d'aquesta actuació.  
  
Cinqué  
De conformitat amb el que es preveu en l'article 51.7 de la LOTUP, publicar aquesta resolució el Diari Oficial de la Generalitat Valenciana.»  
  
Agost, 23 de setembre de 2021.- L'alcalde: Juan José Castelló Molina.